Kolding Kommune overtog hele rådhusbygningen i [[1921]], da rets- og politivæsenet flyttede til det nybyggede [[Kolding Domhus]], og Domhusets arkitekt, Ernst Petersen, fik til opgave at ombygge rådhuset til Kolding Kommunes formål. Arrestgården blev revet ned og omdannet til et åbent anlæg, og resten af huset blev gennemgribende ændret. Derved forsvandt det tunge, fæstningsagtige indtryk, og arkitekturen blev mere enkel og i [[Nyklassicisme|nyklassicistisk]] stil. Kun de røde mure og de tre rundbuer over indgangen forblev uberørte, da huset forhøjedes, og der kom tårn til rådhusuret. Det ombyggede rådhus, der nu indeholdt hele kommunens administration, blev taget i brug i januar [[1925]]. De samlede omkostninger til ombygningen var i alt 431.893,27 kr. Med inventar, brolægning omkring rådhuset og haveanlæg løb det op i 486.401,54 kr, men egentlig var der fra byrådets side kun afsat 340.000 kr., et beløb, som også senere var blevet sat ned.<ref>"''Kolding Raadhus Ombygning.''", 17. januar 1925, Kolding Folkeblad</ref><ref name=kh />[[Fil:Kolding Cityhall tower. Denmark. a.JPG|thumb|Rådhustårnet i Kolding.|left]]Rådhusombygningen var under valgkampen frem til lokalvalget den 12. marts 1925 et stort emne i byen. Budgettet for byggeriet var blevet overskredet. Flere af de borgerlige byrådsmedlemmer mente, at socialdemokraterne løb fra deres ansvar, og de beskyldte borgmesteren [[Hans Soll]] for ikke at gøre noget ved den "ødselhed", de mente, der havde været med skatteydernes penge.<ref>"''Borgerlig Front.''", 7. februar 1925, Kolding Folkeblad</ref><ref>"''Hr. Knud Hansens Flugt fra Ansvaret.''", 20. februar 1925, Kolding Folkeblad</ref><ref>"''Hr. Knud Hansen og Raadhusødselheden.''", 21. februar 1925, Kolding Folkebladet</ref> Efter valget mistede socialdemokraterne borgmesterposten, den gik i stedet til den konservative [[Therchild Fischer-Nielsen]].<ref>[http://www.kolding.dk/politik/om-kommunal-og-regionsvalget/kommunalvalg-2013/valghistorie/borgmestre-i-kolding-siden-1877 Borgmestre i Kolding siden 1877] {{Webarchive|url=https://web.archive.org/web/20150217183140/http://www.kolding.dk/politik/om-kommunal-og-regionsvalget/kommunalvalg-2013/valghistorie/borgmestre-i-kolding-siden-1877 |date=17. februar 2015 }}, [[Kolding Kommune]]s hjemmeside, hentet 17. februar 2015</ref>
Bygninger,_konstruktioner_og_anlæg